open-index/open-wikipedia-markdown huggingface dataset:
รีว ฮายาบูซะ

**รีว ฮายาบูซะ**  () เป็นตัวละครสมมติและตัวเอกซีรีส์เกมแอ็กชัน*[[นินจารีวเค็นเด็ง]]*ของบริษัทโคเอเทคโม เขาเป็นมนุษย์ลูกผสมมังกรผู้ใช้อาวุธบรรพบุรุษที่เรียกว่าดาบมังกร และเป็นผู้นำของเผ่าพงศ์นินจาฮายาบูซะ รีวเป็นหนึ่งในตัวละครที่คงอยู่ยาวนานที่สุดของบริษัทเทคโม นอกจากนี้ เขายังปรากฏตัวในฐานะตัวละครที่ผู้เล่นควบคุมในแฟรนไชส์เกมต่อสู้*[[เดดออร์อะไลฟ์ (แฟรนไชส์)|เดดออร์อะไลฟ์]]*ของโคเอเทคโมและทีมนินจา โดยทำหน้าที่เป็นตัวเอกใน*[[เดดออร์อะไลฟ์ 2]]* และเป็นหนึ่งในตัวละครหลักของซีรีส์ดังกล่าว โดยปรากฏตัวในทุกภาคหลักของซีรีส์ ซึ่งรีวมีตัวตนอยู่บนสินค้าซีรีส์อย่างเป็นทางการ รวมถึงในภาพยนตร์เรื่อง*[[เปรี้ยว เปรียว ดุ]]* และยังปรากฏตัวในเกมข้ามฝั่งอื่น ๆ จำนวนมาก

ทั้งนี้ เขาได้รับการตอบรับที่ดีจากบรรดานักวิจารณ์และผู้ชม ตลอดจนถือเป็นหนึ่งในตัวอย่างตัวละครนินจาที่โดดเด่นที่สุดในวิดีโอเกม โดยนักวิจารณ์บางส่วนจัดอันดับให้เขาเป็นตัวละครนินจาที่โดดเด่นที่สุดในวงการเกม

## แนวคิดและการออกแบบ
รีว ฮายาบูซะ มีดาบมังกรที่คล้ายคาตานะ, ดาวกระจาย และเทคนิคนิมโป เช่น กงล้อเพลิง โดยในการออกแบบรีว ฮายาบูซะ ผู้เป็นตัวเอก ทีมพัฒนาต้องการให้เขามีเอกลักษณ์ที่แตกต่างจากนินจาคนอื่น ๆ พวกเขาออกแบบให้เขาด้วยเสื้อกั๊กแบบนินจาเพื่อเน้นกล้ามเนื้อของเขา และพวกเขายังจัดหาส่วนคลุมศีรษะของเสื้อคลุมที่โค้งออกด้านนอกให้แก่เขา เดิมทีพวกเขาต้องการติดตั้งเซนเซอร์และหมวกกันน็อกพร้อมจอภาพภายในให้แก่รีวเพื่อตรวจสอบสภาพแวดล้อมรอบตัว แต่แนวคิดดังกล่าวถูกยกเลิกไป ตามที่คาโตกล่าว พวกเขาใช้สถานที่และสภาพแวดล้อมที่เฉพาะเจาะจงเพื่อให้เหตุผลถึงความจำเป็นในการมีนินจาเป็นตัวละครหลัก

## อ้างอิง

## แหล่งข้อมูลอื่น
* 
* Official websites ''DOA5'', ''DOA6''

หมวดหมู่:ตัวละครที่เป็นนักล่าปีศาจ
หมวดหมู่:ตัวละครที่เป็นครึ่งปิศาจ
หมวดหมู่:ตัวละครที่เป็นนักสู้ด้วยค้อน
หมวดหมู่:ตัวละครที่เป็นมนุษย์ลูกผสมข้ามสายพันธุ์
หมวดหมู่:ตัวละครชาวญี่ปุ่นในวิดีโอเกม
หมวดหมู่:ตัวละครที่ฝึกศิลปะการต่อสู้ในวิดีโอเกม
หมวดหมู่:ตัวละครที่เป็นผู้ฝึกสอนศิลปะการต่อสู้
หมวดหมู่:ตัวละครที่เป็นนินจา
หมวดหมู่:ตัวละครที่เป็นนักสู้ด้วยอาวุธด้ามยาวและหอก
หมวดหมู่:ตัวละครชายในวิดีโอเกม
หมวดหมู่:บอสวิดีโอเกม
หมวดหมู่:ตัวละครวิดีโอเกมที่ใช้เวทมนตร์
หมวดหมู่:สัญลักษณ์นำโชควิดีโอเกม
คายะจังไม่กลัวหรอกนะ

***คายะจังไม่กลัวหรอกนะ*** () เป็นซีรีส์มังงะญี่ปุ่นที่เขียนและวาดภาพประกอบโดยทาโร ยูริ เริ่มตีพิมพ์ลงในเว็บไซต์มังงะ *Kurage Bunch* ของสำนักพิมพ์ชินโชชะในเดือนเมษายน พ.ศ. 2565 มีการประกาศสร้างเป็นซีรีส์อนิเมะทางโทรทัศน์ผลิตโดยอีสต์ฟิชสตูดิโอ ออกอากาศตั้งแต่เดือนมกราคมถึงมีนาคม พ.ศ. 2569

## เรื่องย่อ
คายะเป็นเด็กมีปัญหาในโรงเรียนอนุบาล คอยสร้างปัญหาให้เพื่อน ๆ และคุณครูอยู่เสมอ อย่างไรก็ตาม เมื่อครูชิเอะได้รับมอบหมายให้ดูแลเธอ เธอได้ค้นพบความสามารถที่ซ่อนอยู่

## ตัวละคร
; คายะจัง
:
; คุณครูชิเอะ
:

## สื่อ
### มังงะ
*คายะจังไม่กลัวหรอกนะ* เขียนและวาดภาพประกอบโดยทาโร ยูริ เริ่มตีพิมพ์ลงในเว็บไซต์มังงะ *Kurage Bunch* ของสำนักพิมพ์ชินโชชะเมื่อวันที่ 1 เมษายน พ.ศ. 2565 บทต่าง ๆ ได้รับการรวบรวมเป็นฉบับรวมเล่ม (ทังโกบง) จำนวน 7 เล่ม ณ เดือนมิถุนายน พ.ศ. 2568

ในเดือนพฤศจิกายน พ.ศ. 2567 เซเว่นซีส์เอ็นเตอร์เทนเมนต์ได้ประกาศว่าพวกเขาได้รับอนุญาตให้นำซีรีส์มังงะเรื่องนี้ไปตีพิมพ์เป็นภาษาอังกฤษ โดยเริ่มเผยแพร่ในเดือนเมษายน พ.ศ. 2568

#### เล่ม

### อนิเมะ
มีการประกาศสร้างเป็นซีรีส์อนิเมะทางโทรทัศน์เมื่อวันที่ 1 พฤศจิกายน พ.ศ. 2567 อนิเมะเรื่องนี้จะผลิตโดยอีสต์ฟิชสตูดิโอ และกำกับโดยฮิโรชิ อิเกฮาตะ โดยมีชิเงรุ มูราโกชิ เป็นผู้ดูแลการแต่งเพลง ตัวละครออกแบบโดยทาโร ยามาดะ และฮิโรชิ โมริงูจิ และแต่งเพลงประกอบโดยโคตะ ยามาโมโตะ และชุน นาริตะ

## อ้างอิง

หมวดหมู่:มังงะที่ตีพิมพ์ในปี พ.ศ. 2565
หมวดหมู่:การ์ตูนญี่ปุ่นแนวโลดโผน
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:ซีรีส์อนิเมะที่สร้างจากมังงะ
หมวดหมู่:อีสต์ฟิชสตูดิโอ
หมวดหมู่:การไล่ผีในอนิเมะและมังงะ
หมวดหมู่:การ์ตูนญี่ปุ่นแนวเขย่าขวัญ
หมวดหมู่:เว็บคอมิกแนวสยองขวัญ
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวเซเน็ง
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:เว็บคอมิกที่ได้รับการตีพิมพ์
หมวดหมู่:มังงะของสำนักพิมพ์ชินโชชะ
ดาบดีเดือด

***ดาบดีเดือด*** เป็นซีรีส์มังงะญี่ปุ่นที่เขียนและวาดภาพประกอบโดยโยสุเกะ นากามารุ ได้รับการตีพิมพ์เป็นตอน ๆ ลงในโชเน็นแม็กกาซีน นิตยสารการ์ตูนแนวโชเน็งของสำนักพิมพ์โคดันชะ ตั้งแต่เดือนพฤษภาคม ค.ศ. 2009 ถึงเดือนมิถุนายน ค.ศ. 2013 รวบรวมเป็นฉบับรวมเล่ม (ทังโกบง) ทั้งหมด 22 เล่มจบ

บันทึกเรื่องราวการผจญภัยของกามะ คูโรงาเนะ ในขณะที่เขาเข้าแข่งขันในรายการ *Grand Tournament of Unabara* กามะต้องเผชิญหน้ากับคู่ต่อสู้ที่มีอาวุธและเทคนิคอันทรงพลังมากมาย เขาต้องใช้ทักษะทั้งหมดที่มีเพื่อก้าวขึ้นเป็นนักดาบที่ยิ่งใหญ่ที่สุดในดินแดนแห่งนี้

## พล็อต
กลางยุคเอโดะ—แคว้นหนึ่งกลายเป็นสถานที่รวมตัวของนักศิลปะการต่อสู้ผู้บาปหนา ผู้ไม่เชื่อในสิ่งใดอื่นนอกจากพลัง ไม่รู้จักวิถีชีวิตอื่นใดนอกจากปล่อยให้ตนเองโลดแล่นในการต่อสู้ แคว้นอันทรงพลังนั้นคือ อูนาบาระ "ปีศาจหลอกหลอน"

นาโอซาตะ วาชิซุ ไดเมียวแห่งอูนาบาระ กำลังมองหาผู้สืบทอดตำแหน่งของเขา เขาเรียกบุตรชายทั้ง 31 คนของเขามาและสั่งให้พวกเขาค้นหาผู้ที่พวกเขาเชื่อว่าเป็นนักศิลปะการต่อสู้ที่แข็งแกร่งที่สุดในแผ่นดิน

## อ้างอิง

หมวดหมู่:มังงะที่ตีพิมพ์ในปี พ.ศ. 2552
หมวดหมู่:มังงะที่ตีพิมพ์ในปี พ.ศ. 2561
หมวดหมู่:การ์ตูนญี่ปุ่นแนวผจญภัย
หมวดหมู่:ยุคเอโดะในบันเทิงคดี
หมวดหมู่:การ์ตูนญี่ปุ่นแนวอิงประวัติศาสตร์
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวศิลปะการต่อสู้
หมวดหมู่:การ์ตูนญี่ปุ่นแนวโชเน็ง
หมวดหมู่:เว็บคอมิกที่ได้รับการตีพิมพ์
เนอยี-ซูร์-แซน

**เนอยี-ซูร์-แซน** () หรือเรียกสั้น ๆ ว่า **เนอยี** เป็นเทศบาลเมืองในจังหวัดโอดแซน แคว้นอีล-เดอ-ฟร็องส์ ประเทศฝรั่งเศส เป็นชานเมืองทางตะวันตกของกรุงปารีส 

เนอยีประกอบด้วยย่านที่อยู่อาศัยเป็นหลักและมีสำนักงานใหญ่ของบริษัทหลายแห่งและสถานทูต เป็นหนึ่งในพื้นที่ที่ร่ำรวยที่สุดของฝรั่งเศส เป็นชานเมืองที่ร่ำรวยที่สุดและมีค่าครองชีพสูงที่สุดของปารีส ในปี 2020 จะเป็นเทศบาลที่มีรายได้เฉลี่ยต่อหัวสูงเป็นอันดับสี่ (52,570 ยูโรต่อปี) ในฝรั่งเศส หากได้รวมเนอยีกับเขตที่ 16 และ 17 ที่อยู่ติดกันของเมือง จะถือว่าเป็นย่านที่อยู่อาศัยที่ร่ำรวยที่สุดในประเทศ

## ประชากร

## อ้างอิง

หมวดหมู่:เมืองในจังหวัดโอดแซน
ลิขิตฝันฉันและเธอ (ละครโทรทัศน์ พ.ศ. 2554)

***ลิขิตฝันฉันและเธอ*** () เป็นละครโทรทัศน์เกาหลีใต้ปี ค.ศ. 2011 นำแสดงโดยอี ชัง-ฮุน, ชเว ว็อน-ย็อง, โอ ยุน-อา และอี ย็อง-อึน ออกอากาศทางช่องเอสบีเอสทุกวันจันทร์ถึงวันศุกร์ เวลา 19:15 น. (เวลามาตรฐานเกาหลี) ตั้งแต่วันที่ 16 พฤษภาคม ถึง 9 พฤศจิกายน ค.ศ. 2011 จำนวน 120 ตอน

## เนื้อเรื่อง
โอ ชิน-ย็อง (อี ย็อง-อึน) เป็นนักโภชนาการประจำโรงอาหารของโรงพยาบาลที่มีบุคลิกสดใส และแต่งงานอย่างมีความสุขกับยุน มิน-จุน (ชเว ว็อน-ย็อง) ซึ่งทำงานในแผนกฝ่ายขายของบริษัทอาหาร แต่ในขณะที่กำลังคลอดบุตร ชิน-ย็องก็เข้าสู่สภาพผักเรื้อรัง โดยเกิดจากคำแนะนำของโก ฮย็อน-ซ็อง (โอ ยุน-อา) หัวหน้าแผนกสูตินรีแพทย์ของโรงพยาบาล ฮย็อน-ซ็องคืออดีตแฟนสาวของมิน-จุนที่ยังคงรักเขาอยู่ แม้ว่าจะแต่งงานกับแช ฮย็อก-จิน (อี ชัง-ฮุน) กรรมการบริษัทอาหารและเป็นเจ้านายของมิน-จุนไปแล้วก็ตาม เมื่อฮย็อก-จินรู้ว่าภรรยาของเขาทรยศ เขาก็วางแผนแก้แค้น

## อ้างอิง

หมวดหมู่:ละครโทรทัศน์ช่องเอสบีเอส
หมวดหมู่:ละครโทรทัศน์เกาหลีใต้ในปี พ.ศ. 2554
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์แนวประโลมโลกเกาหลีใต้
หมวดหมู่:ละครโทรทัศน์แนวแก้แค้นเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2010
การเลือกตั้งสมาชิกสภาผู้แทนราษฎรจังหวัดพิษณุโลก เขต 6 แทนตำแหน่งที่ว่าง พ.ศ. 2544

**การเลือกตั้งสมาชิกสภาผู้แทนราษฎรจังหวัดพิษณุโลก เขต 6 แทนตำแหน่งที่ว่าง พ.ศ. 2544** เป็นการเลือกตั้งสมาชิกสภาผู้แทนราษฎรจังหวัดพิษณุโลก แทนที่ วีระ ปัทมสิริวัฒน์ ที่เสียชีวิต โดยกำหนดให้มีการเลือกตั้งเมื่อวันที่ 28 เมษายน พ.ศ. 2544

## ที่มา
เนื่องจาก วีระ ปัทมสิริวัฒน์ สมาชิกสภาผู้แทนราษฎรจังหวัดพิษณุโลก พรรคไทยรักไทย ได้เสียชีวิตลง เมื่อวันที่ 22 มีนาคม พ.ศ. 2544 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 28 เมษายน พ.ศ. 2544

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 6 ประกอบด้วย อำเภอเนินมะปรางและอำเภอวังทอง (ยกเว้นตำบลวังพิกุล ตำบลแม่ระกา ตำบลหนองพระ  และตำบลบ้านกลาง)

* แทนตำแหน่งของ วีระ ปัทมสิริวัฒน์ ส.ส.ลำดับที่ 1 ของเขตเลือกตั้ง

## อ้างอิง

พิษณุโลก พ.ศ. 2544
พิษณุโลก
หมวดหมู่:การเลือกตั้งในจังหวัดพิษณุโลก
การเลือกตั้งสมาชิกสภาผู้แทนราษฎรจังหวัดแพร่ เขต 1 แทนตำแหน่งที่ว่าง พ.ศ. 2531

**การเลือกตั้งสมาชิกสภาผู้แทนราษฎรจังหวัดแพร่ เขต 1 แทนตำแหน่งที่ว่าง พ.ศ. 2531** เป็นการเลือกตั้งสมาชิกสภาผู้แทนราษฎรจังหวัดแพร่ แทนที่พล วัชรปรีชา ที่เสียชีวิต โดยกำหนดให้มีการเลือกตั้งเมื่อวันที่ 21 กุมภาพันธ์ พ.ศ. 2531

## ที่มา
เนื่องจาก พล วัชรปรีชา สมาชิกสภาผู้แทนราษฎรจังหวัดแพร่ พรรครวมไทย ได้เสียชีวิตลง เมื่อวันที่ 11 ธันวาคม พ.ศ. 2530 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 21 กุมภาพันธ์ พ.ศ. 2531

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 1 ประกอบด้วยจังหวัดแพร่ ทั้งจังหวัด

* แทนตำแหน่งของ พล วัชรปรีชา ส.ส.ลำดับที่ 3 ของเขตเลือกตั้ง

## อ้างอิง

แพร่ พ.ศ. 2531
แพร่
หมวดหมู่:การเลือกตั้งในจังหวัดแพร่
โฮดากะ มิเอโนะ

**โฮดากะ มิเอโนะ** (, เกิด 6 มิถุนายน) เป็นนักพากย์หญิงชาวญี่ปุ่น เกิดที่จังหวัดโทจิงิ สังกัดค่าย 81 Produce

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดโทจิงิ
หมวดหมู่:นักพากย์หญิงชาวญี่ปุ่น
ยูกะ โมริชิมะ

**ยูกะ โมริชิมะ** (, เกิด 16 มีนาคม 1997) เป็นนักพากย์หญิงชาวญี่ปุ่น เกิดที่จังหวัดเกียวโต สังกัดอยู่ค่าย 81 Produce เคยเป็นอดีตสมาชิกและหัวหน้าวงนักพากย์ Run Girls, Run!

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2540
หมวดหมู่:นักพากย์หญิงชาวญี่ปุ่น
ฮาซึกิ โฮชิโนะ

**ฮาซึกิ โฮชิโนะ** (, เกิด 22 สิงหาคม 1995) เป็นนักพากย์หญิงชาวญี่ปุ่น เกิดที่โตเกียว สังกัดค่าย 81 Produce

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากมหานครโตเกียว
หมวดหมู่:นักพากย์หญิงชาวญี่ปุ่น
นานามิ อัตสึงิ

**นานามิ อัตสึงิ** (, เกิด 11 ตุลาคม 1997) เป็นนักพากย์หญิงชาวญี่ปุ่น เกิดที่เมืองนางาโนะ จังหวัดนางาโนะ สังกัดค่าย 81 Produce และ Avex Pictures

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2540
หมวดหมู่:บุคคลจากนางาโนะ
หมวดหมู่:นักพากย์หญิงชาวญี่ปุ่น
การเลือกตั้งสมาชิกสภาผู้แทนราษฎรไทยแทนตำแหน่งที่ว่าง กันยายน พ.ศ. 2530

**การเลือกตั้ง[[สมาชิกสภาผู้แทนราษฎรไทย]]แทนตำแหน่งที่ว่าง กันยายน พ.ศ. 2530** เป็นการเลือกตั้งสมาชิกสภาผู้แทนราษฎรไทยในสภาผู้แทนราษฎรไทย ชุดที่ 15 แทนตำแหน่งที่ว่างลง หลังจากเกิดการขับออกจากตำแหน่งโดยพรรคก้าวหน้า ซึ่ง ส.ส.ที่พ้นจากสมาชิกภาพประกอบไปด้วย ส.ส.แบบแบ่งเขตทั้งสิ้น 2 คน จึงต้องมีการจัดการเลือกตั้งใหม่ในพื้นที่ดังกล่าว

## ที่มา
หลังการอภิปรายไม่ไว้วางใจนายกรัฐมนตรีสิ้นสุดลง พรรคก้าวหน้า ได้มีมติขับสมาชิกสภาผู้แทนราษฎรในสังกัด ออกจากพรรค จำนวน 2 คน เมื่อวันที่ 23 มิถุนายน พ.ศ. 2530 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 13 กันยายน พ.ศ. 2530

## สมาชิกสภาผู้แทนราษฎรที่ถูกขับออกจากพรรค

# นายวิสันต์ เดชเสน ส.ส. ยโสธร พรรคก้าวหน้า
# นายเสกสรร แสนภูมิ ส.ส.สุรินทร์ พรรคก้าวหน้า

## เขตการเลือกตั้งที่มีการเลือกตั้งใหม่
ประกอบไปด้วยทั้งหมด 2 เขตเลือกตั้งดังนี้

* เขตเลือกตั้งที่ 1 จังหวัดยโสธร
* เขตเลือกตั้งที่ 2 จังหวัดสุรินทร์

## ผู้สมัครรับเลือกตั้ง
ผู้สมัครรับเลือกตั้งทั้งสิ้น 8 ราย จากทั้ง 2 เขตเลือกตั้ง

### เขตที่ 1 ยโสธร

### เขตที่ 2 สุรินทร์

## ผลการเลือกตั้ง
ผลการเลือกตั้งในวันที่ 13 กันยายน พ.ศ. 2530 สามารถจำแนกตามพรรคการเมืองดังนี้

### เขต 1 ยโสธร
เขตการเลือกตั้งที่ 1 ประกอบด้วยจังหวัดยโสธรทั้งจังหวัด

* แทนตำแหน่งของพันตำรวจเอกเสกสรร แสนภูมิ ส.ส.ลำดับที่ 1 ของเขตเลือกตั้ง

### เขต 2 สุรินทร์
เขตการเลือกตั้งที่ 2 ประกอบด้วยอำเภอจอมพระ, อำเภอรัตนบุรี, อำเภอท่าตูม, อำเภอชุมพลบุรี, อำเภอสำโรงทาบ และอำเภอสนม

* แทนตำแหน่งของนายเสกสรร แสนภูมิ ส.ส.ลำดับที่ 1 ของเขตเลือกตั้ง

## อ้างอิง

กันยายน พ.ศ. 2530
หมวดหมู่:การเลือกตั้งใน พ.ศ. 2530
หมวดหมู่:การเลือกตั้งในจังหวัดยโสธร
หมวดหมู่:การเลือกตั้งในจังหวัดสุรินทร์
หมวดหมู่:การเลือกตั้งในประเทศไทยในปี พ.ศ. 2530
ซก เจนฎาโซเภีย

**สุข จินฎาโสภา** (, Sok Chenda Sophea; เกิด 27 เมษายน ค.ศ. 1956) เป็นนักเศรษฐศาสตร์และนักการเมืองชาวกัมพูชาที่ปัจจุบันดำรงตำแหน่งรองนายกรัฐมนตรี เขาเคยดำรงตำแหน่งรัฐมนตรีว่าการกระทรวงการต่างประเทศในช่วงสั้น ๆ ระหว่าง ค.ศ. 2023 ถึง 2024 ก่อนหน้านี้เขาเคยเป็นรัฐมนตรีประจำนายกรัฐมนตรี และยังเคยดำรงตำแหน่งเลขาธิการสภาเพื่อการพัฒนากัมพูชา (CDC) อีกด้วย

## อาชีพ

## อ้างอิง

หมวดหมู่:รองนายกรัฐมนตรีกัมพูชา
หมวดหมู่:คณะรัฐมนตรีกัมพูชา 
หมวดหมู่:รัฐมนตรีว่าการกระทรวงการต่างประเทศกัมพูชา 
หมวดหมู่:นักการเมืองพรรคประชาชนกัมพูชา
หมวดหมู่:ศิษย์จากมหาวิทยาลัยพรอว็องส์
เอส ไลน์ (ละครโทรทัศน์เกาหลีใต้)

***เอส ไลน์*** (; ใช้ตัวสะกดว่า ***โซเชียล. เซ็กซ์. ซีเคร็ตส์: เดอะ เอสไลน์***) เป็นละครโทรทัศน์เกาหลีใต้แนวจินตนิมิตมืด อาชญากรรม และระทึกขวัญ ออกอากาศทาง Wavve เมื่อวันที่ 11 กรกฎาคม ค.ศ. 2025 ละครเรื่องนี้ดัดแปลงจากเว็บตูนต้นฉบับชื่อเดียวกันของ "kkomabi" บนเนเวอร์เว็บตูน เขียนบทและกำกับโดยอัน จู-ย็อง นำแสดงโดย อี ซู-ฮย็อก, อี ดา-ฮี, อาริน, อี อึน-แซม, และ คิม ดง-ย็อง ละครเรื่องนี้ได้รับเชิญให้เข้าร่วมงานคานส์ซีรีส์ ครั้งที่ 8

## เรื่องย่อ
เรื่องราวเกิดขึ้นในอนาคตอันใกล้ ที่ความสัมพันธ์ทางเพศในอดีตของผู้คนสามารถมองเห็นได้ผ่าน “เส้น เอส” สีแดงเรืองแสงที่ลอยอยู่เหนือศีรษะ นักสืบ ครูผู้ลึกลับ และเด็กสาวที่เกิดมาพร้อมความสามารถในการมองเห็นเส้นเหล่านี้ ต้องเผชิญกับเหตุการณ์ชวนสยองที่เกิดขึ้นจากปรากฏการณ์ลึกลับนี้

## นักแสดง

### นักแสดงหลัก

* อี ซู-ฮย็อก รับบท ฮัน จี-อุก
: ตำรวจนักสืบผู้หล่อเหลาและมีจิตวิญญาณเสรี ที่ได้รับมอบหมายให้สืบสวนคดีการเสียชีวิตสุดประหลาดที่เกี่ยวข้องกับ "เส้นเอส" (S Line) หลังจากสวมแว่นพิเศษ เขาตกใจเมื่อเห็นเส้นสีแดงจำนวนมากตัดผ่านเหนือหัว และจึงตัดสินใจไขปริศนาดังกล่าว

* อาริน รับบท ชิน ฮย็อน-ฮึบ
: คนเดียวที่เกิดมาพร้อมกับความสามารถในการมองเห็น “เส้นเอส” โดยธรรมชาติ

* อี ดา-ฮี รับบท อี คยู-จิน
: ครูมัธยมปลายลึกลับที่บุคลิกสุขุมซ่อนรอยยิ้มชวนขนลุกและความลับบางอย่างไว้

* จางซ็อน รับบท แม่ของฮย็อนฮึบ
: รู้เรื่องที่สามีมีชู้กับน้องสาวของตน หลังเห็นภาพวาดเส้นเอสของลูกสาว

* คิม ดง-ย็อง รับบท โอ ดง-ชิก
: รุ่นน้องและผู้ช่วยของจีอุก

* อี อึน-แซม รับบท คัง ซ็อน-อา
: หลานสาวของจีอุก และเพื่อนร่วมชั้นของฮย็อนฮึบ

* อี ควัง-ฮี รับบท จุนซ็อน
: เพื่อนร่วมชั้นและหัวหน้าห้องที่แอบชอบฮย็อนฮึบ

* โอ อู-รี รับบท อี คย็อง-จิน
: นักเรียนอีกคนในโรงเรียนของฮย็อนฮึบ

* อี ฮัน-จู รับบท ยุน จิ-นา
: เด็กฝึกหัดเคป็อปที่เรียนในโรงเรียนเดียวกัน

* นัม คยู-ฮี รับบท คิม ฮเย-ย็อง
: เพื่อนร่วมชั้นที่กลั่นแกล้งซ็อนอา

* คิม โซ-ย็อง รับบท ชเว อี-ซอ
: อีกหนึ่งผู้ที่กลั่นแกล้ง

* พัก ซ็อง-อิล รับบท บัง ซ็อง-จิน
: ครูสอนวิชาภาษาเกาหลีที่มีความสัมพันธ์กับนักเรียนชื่อฮเยย็อง

* อู จี-ฮย็อน รับบท จองอู

: ครูมัธยมปลายที่ค้นพบว่าคู่หมั้นของเขานอกใจไปคบกับเพื่อน

* อี คา-ซอบ รับบท โอ จอง-มิน
: ฆาตกรต่อเนื่องที่เคยใช้ความรุนแรงในความสัมพันธ์ และเคยเป็นครูคณิตศาสตร์

* พัก-เยนี รับบท ฮีวอน
: แฟนเก่าของจองมิน และเป็นเพื่อนบ้านใหม่ของฮยอนฮึบ

* จอง แจ-กวัง รับบท บาร์เทนเดอร์
: ถูกจีอุกสอบปากคำขณะสืบสวนคดีของจองมิน

## รายชื่อตอน

## รางวัล

## อ้างอิง

## แหล่งข้อมูลอื่น
* 
* 
* 

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2020
ลาบูบู

**ลาบูบู** (, ) เป็นยี่ห้อการค้าของสินค้าสะสมประเภทของเล่นยัดไส้ในรูปแบบเอลฟ์สัตว์ประหลาดที่สร้างขึ้นโดย คาซิง ลุง ศิลปินชาวฮ่องกงและเบลเยียม ซึ่งอยู่ภายใต้การดำเนินงานของป็อปมาร์ตบริษัทของเล่นจากประเทศจีน ทั้งนี้*ลาบูบู*ยังเป็นชื่อของตัวละครหลักในซีรีส์ดังกล่าวด้วย

## ประวัติ
ลาบูบูเป็นตัวละครที่ถูกออกแบบโดย คาซิง ลุง ศิลปินชาวฮ่องกง ที่ได้ไปเติบโตที่ยูเทรกต์ ประเทศเนเธอร์แลนด์ ก่อนที่จะย้ายมาอยู่ ณ แอนต์เวิร์ป ประเทศเบลเยียม ลาบูบูถือเป็นหนึ่งในตัวละครของลุงในซีรีส์*เดอะมอนสเตอส์* () ซึ่งได้รับแรงบันดาลใจมาจากนิทานพื้นบ้านของกลุ่มประเทศนอร์ดิก และเรื่องปรัมปราที่เขาสนใจในช่วงวัยเด็ก

ลาบูบูได้ถูกเปิดตัวครั้งแรกใน ค.ศ. 2015 ในรูปแบบรูปปั้นขนาดจิ๋วทรงสัตว์ประหลาดซึ่งจัดทำโดยบริษัทฮาว2เวิร์ก ต่อมาของเล่นดังกล่าวได้รับความนิยมมากขึ้นใน ค.ศ. 2019 จากการร่วมมือกับป็อปมาร์ต

ใน ค.ศ. 2025 ลาบูบูได้ออกรูปปั้นขนาดจิ๋วมากกว่า 300 รูปแบบโดยมีทั้งขนาด 8 เซนติเมตรในราคา 15 ดอลลาร์สหรัฐ ไปจนถึงขนาด 79 เซนติเมตรซึ่งถือเป็นขนาดใหญ่ที่สุดในราคา 960 ดอลลาร์สหรัฐ ซึ่งในเดือนมิถุนายนได้มีการจัดประมูลลาบูบูลักษณะสีเขียวมินต์ขนาด 1.2 เมตร ครั้งแรก ณ ปักกิ่ง ประเทศจีน โดยในครั้งนั้นสามารถสรุปราคาได้ที่ 170,000 ดอลลาร์สหรัฐ

## รูปแบบ
ลาบูบูจะมีบุคลิกในรูปแบบที่ขี้เล่นแต่ยังมีความดุร้ายซึ่งลักษณะประกอบไปด้วยรูปลักษณ์ที่กลม, ร่างกายมีขน, ดวงตากว้าง และหูแหลม รวมไปถึงฟันแหลมจำนวน 9 ซี่ในลักษณะของลาบูบูแบบยิ้ม นอกจากลาบูบูแล้วยังมีตัวละครอื่นที่อยู่ในกลุ่มด้วยกับลาบูบูในกลุ่มของ "เดอะมอนสเตอส์" ซึ่งประกอบไปด้วย โมโกโก (), พาโต (), สะปูกี (), ไทโกโก () ซึ่งเป็นคู่ของลาบูบูในรูปแบบโครงกระดูก และซีโมโม () ซึ่งเป็นหัวหน้าของเดอะมอนสเตอส์โดยจะมีหาง ซึ่งแต่ละตัวละครได้ถูกผลิตออกมาในรูปแบบที่หลากหลาย

ทั้งนี้ในรูปแบบของพวงกุญแจได้มีทั้งหมด 3 คอลเลกชัน โดยคอลเลกชันแรกได้ถูกปล่อยออกมาในเดือนตุลาคม ค.ศ. 2023 ในคอลเลกชันชุด "Exciting Macaron" () ก่อนที่จะปล่อยคอลเลกชันชุด "Have a Seat" () และคอลเลกชันชุด "Big into Energy" () ตามลำดับ

ทั้งนี้ป็อปมาร์ตยังได้นำลาบูบูไปร่วมกับสินค้าอื่นในอีกหลากหลายบริษัท อาทิ ลาบูบูในชุดโคคา-โคล่าฤดูหนาวซึ่งเป็นรูปแบบกล่องสุ่มที่ได้ถูกปล่อยออกมาในช่วงปลายปี ค.ศ. 2024 หรือการนำตัวละครใน"เดอะมอนสเตอส์" มาประยุกต์กับลักษณะของการ์ตูนญี่ปุ่นเรื่องวันพีช ที่ได้ถูกปล่อยออกมาในช่วงต้นปี ค.ศ. 2025 ทั้งนี้ลาบูบูยังได้ถูกปล่อยออกมาในรูปแบบเฉพาะพื้นที่อีกด้วย อาทิ ชุดคอลเลกชัน "Labubu's Artistic Quest" ที่ได้ถูกขายเฉพาะป็อปมาร์ตในพิพิธภัณฑ์ลูฟวร์ ปารีส ประเทศฝรั่งเศส

### กล่องสุ่ม
ลาบูบูมักจะถูกขายออกมาในรูปแบบของกล่องสุ่มตามชุดของแต่ละคอลเลกชัน ซึ่งภายในกล่องจะมีของเล่นให้เลือกแบบสุ่มจากคอลเลกชันดังกล่าว โดยในแต่ละซีรีส์จะมีตัวละครลับที่ไม่ได้ระบุไว้ตามที่โฆษณาไว้ร่วมอยู่ด้วย

## อ้างอิง

หมวดหมู่:ของเล่น
หมวดหมู่:ของสะสม
ชิงเอ็ตสึ

thumb|แผนที่ประเทศญี่ปุ่นเน้นภูมิภาคชิงเอ็ตสึ

**ชิงเอ็ตสึ** () เป็นภูมิภาคทางภูมิศาสตร์ของประเทศญี่ปุ่น ครอบคลุมพื้นที่ของแคว้นเก่าได้แก่ แคว้นชินาโนะ และแคว้นเอจิโงะ แม้ชื่อจะมาจากการรวมกันของสองแคว้นนี้ แต่ภูมิภาคชิงเอ็ตสึยังรวมถึงเกาะซาโดะ ซึ่งเคยเป็นส่วนหนึ่งของแคว้นซาโดะในอดีต ปัจจุบันพื้นที่นี้ตั้งอยู่ในจังหวัดนางาโนะและจังหวัดนีงาตะ

## การใช้ชื่อในภาคธุรกิจ
ชื่อ "ชิงเอ็ตสึ" ถูกนำไปใช้ในชื่อของกลุ่มบริษัทเคมีข้ามชาติที่เกี่ยวข้องหลายแห่ง เช่น ชิง-เอ็ตสึ เคมิคอล (Shin-Etsu Chemical)

ทางรถไฟสายหลักชิงเอ็ตสึเป็นส่วนหนึ่งของกลุ่มบริษัทรถไฟญี่ปุ่น โดยให้บริการจากสถานีรถไฟชิโนโนอิในจังหวัดนางาโนะไปจนถึงสถานีรถไฟนีงาตะในจังหวัดนีงาตะ

ใน ค.ศ. 1926 บริษัทไฟฟ้าชิงเอ็ตสึ (Shinetsu Electric Company) ได้ขยายกิจการไปสู่การผลิตปุ๋ยไนโตรเจนภายใต้ชื่อ ชินเอ็ตสึไนโตรเจนเฟอร์ติไลเซอร์ (Shin'etsu Nitrogenous Fertilizer)

## เศรษฐกิจ
เศรษฐกิจของอนุภูมิภาคชิงเอ็ตสึมีขนาดใหญ่และหลากหลาย โดยเน้นที่การผลิตเครื่องเงิน อุปกรณ์อิเล็กทรอนิกส์ เทคโนโลยีสารสนเทศ เครื่องจักรความแม่นยำสูง เกษตรกรรมและผลิตภัณฑ์อาหาร รวมถึงการท่องเที่ยว ภูมิภาคนี้ยังเป็นแหล่งผลิตน้ำมันดิบอีกด้วย จนถึง ค.ศ. 1989 ชิงเอ็ตสึยังมีอุตสาหกรรมเหมืองแร่ที่คึกคัก โดยเฉพาะการทำเหมืองทองคำที่เกาะซาโดะ นครซันโจและนครสึบาเมะในจังหวัดนีงาตะ ซึ่งอยู่ในภูมิภาคชิงเอ็ตสึ ผลิตเครื่องเงินได้ถึงร้อยละ 90 ของทั้งประเทศญี่ปุ่น นอกจากนี้ทั้งสองเมืองยังเป็นผู้ผลิตกรรไกร มีดทำครัว และประแจเป็นอันดับสองของประเทศ รองจากโอซากะ

## ประชากร
จากข้อมูลสำรวจสำมะโนประชากรของญี่ปุ่น พบว่าประชากรในอนุภูมิภาคชิงเอ็ตสึมีจำนวนสูงสุดใน ค.ศ. 2000 และลดลงอย่างต่อเนื่องนับแต่นั้นเป็นต้นมา

## ดูเพิ่ม
* โฮกูริกุ
* โคชิงเอ็ตสึ
* โทไก

## อ้างอิง

## อ่านเพิ่ม
* Hashimoto, Mitsuo. (1990). *Geology of Japan.* Dordrecht: Kluwer Academic Publishers.  ; OCLC 123220781

## แหล่งข้อมูลอื่น
* เว็บไซต์บริษัท ชิง-เอ็ตสึ เคมิคอล

หมวดหมู่:ภาคชูบุ
จาง เหวินเทียน

**จาง เหวินเทียน** (30 สิงหาคม ค.ศ. 1900 – 1 กรกฎาคม ค.ศ. 1976) เป็นนักการเมืองชาวจีนซึ่งเป็นผู้นำระดับสูงของพรรคคอมมิวนิสต์จีน

เขาเกิดที่หนานฮุ่ย เข้าเรียนที่โรงเรียนวิศวกรรมโยธาเหอไห่ในหนานจิงและใช้เวลาหนึ่งปีที่มหาวิทยาลัยแคลิฟอร์เนีย ภายหลังเขาเข้าร่วมพรรคคอมมิวนิสต์จีนใน ค.ศ. 1925 และถูกส่งไปศึกษาที่มหาวิทยาลัยซุน ยัตเซ็นในมอสโก ตั้งแต่ ค.ศ. 1926 ถึง 1930 เขาเป็นสมาชิกของกลุ่มที่รู้จักในนาม 28 บอลเชวิค แต่เปลี่ยนมาสนับสนุนเหมา เจ๋อตงในช่วงการเดินทัพทางไกล เขาเป็นเลขาธิการใหญ่พรรคคอมมิวนิสต์จีนตั้งแต่ ค.ศ. 1935 ถึง 1943 ซึ่งเป็นช่วงที่ตำแหน่งดังกล่าวถูกยกเลิก เขายังคงเป็นสมาชิกของกรมการเมือง แต่ถูกจัดให้อยู่ในอันดับที่ 12 จาก 13 คนในกรมการเมืองชุดที่ 7 และลดสถานะเป็นสมาชิกสำรองในกรมการเมืองชุดที่ 8

เขาดำรงตำแหน่งรัฐมนตรีช่วยว่าการกระทรวงการต่างประเทศคนที่หนึ่งของสาธารณรัฐประชาชนจีนตั้งแต่เดือนธันวาคม ค.ศ. 1954 ถึงพฤศจิกายน ค.ศ. 1960 เขาเป็นผู้เข้าร่วมการเดินทัพทางไกล และต่อมาได้ดำรงตำแหน่งเอกอัครราชทูตประจำสหภาพโซเวียตตั้งแต่เดือนเมษายน ค.ศ. 1951 ถึงมกราคม ค.ศ. 1955 ในการประชุมหลูชานใน ค.ศ. 1959 เขาให้การสนับสนุนเผิง เต๋อหวยและสูญเสียอำนาจไปพร้อมกับเผิง ในช่วงการปฏิวัติวัฒนธรรมเขาถูกโจมตีในฐานะพันธมิตรของเผิงและหลิว เช่าฉี เขาได้รับการกู้ชื่อเสียงโดยเติ้ง เสี่ยวผิงหลังอสัญกรรมของเหมา

## ดูเพิ่ม

* อดีตที่พำนักของจาง เหวินเทียน

## หมายเหตุ

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2443
หมวดหมู่:บุคคลที่เสียชีวิตในปี พ.ศ. 2519
หมวดหมู่:เหยื่อของการปฏิวัติวัฒนธรรม
หมวดหมู่:นักการเมืองพรรคคอมมิวนิสต์จีนจากเซี่ยงไฮ้
หมวดหมู่:นักการเมืองสาธารณรัฐจีนจากเซี่ยงไฮ้
หมวดหมู่:นักการเมืองสาธารณรัฐประชาชนจีนจากเซี่ยงไฮ้
หมวดหมู่:ศิษย์เก่ามหาวิทยาลัยแคลิฟอร์เนีย เบิร์กลีย์
หมวดหมู่:ศิษย์เก่ามหาวิทยาลัยซุน ยัตเซ็นแห่งมอสโก
หมวดหมู่:หัวหน้ากรมประชาสัมพันธ์พรรคคอมมิวนิสต์จีน
หมวดหมู่:สมาชิกคณะกรรมการกลางพรรคคอมมิวนิสต์จีนชุดที่ 6
หมวดหมู่:สมาชิกคณะกรรมการกลางพรรคคอมมิวนิสต์จีนชุดที่ 7
หมวดหมู่:สมาชิกกรมการเมืองพรรคคอมมิวนิสต์จีนชุดที่ 8
หมวดหมู่:สมาชิกกรมการเมืองพรรคคอมมิวนิสต์จีนชุดที่ 7
หมวดหมู่:เลขาธิการใหญ่และประธานพรรคคอมมิวนิสต์จีน
การเลือกตั้งสมาชิกสภาผู้แทนราษฎรจังหวัดขอนแก่น เขต 1 แทนตำแหน่งที่ว่าง พ.ศ. 2529

**การเลือกตั้งสมาชิกสภาผู้แทนราษฎรจังหวัดขอนแก่น เขต 1 แทนตำแหน่งที่ว่าง พ.ศ. 2529** เป็นการเลือกตั้งสมาชิกสภาผู้แทนราษฎรจังหวัดขอนแก่น แทนที่แคล้ว นรปติ ที่มีคำสั่งให้พ้นสมาชิกภาพ โดยกำหนดให้มีการเลือกตั้งเมื่อวันที่ 28 ธันวาคม พ.ศ. 2529

## ที่มา
เนื่องจาก แคล้ว นรปติ สมาชิกสภาผู้แทนราษฎรจังหวัดขอนแก่น พรรคกิจประชาคม ได้พ้นสมาชิกภาพในการเป็น ส.ส. ตามรัฐธรรมนูญแห่งราชอาณาจักรไทย พุทธศักราช 2521 มาตรา 103 และประกาศให้พ้นจากตำแหน่ง เมื่อวันที่ 13 ตุลาคม พ.ศ. 2529 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 28 ธันวาคม พ.ศ. 2529

## ผู้สมัคร
มีผู้สมัครดังต่อไปนี้

## ผลการเลือกตั้ง

เขตการเลือกตั้งที่ 1 ประกอบด้วยอำเภอเมืองขอนแก่น, อำเภอบ้านฝาง และอำเภอมัญจาคีรี

* แทนตำแหน่งของ แคล้ว นรปติ ส.ส.ลำดับที่ 2 ของเขตเลือกตั้ง

## อ้างอิง

ขอนแก่น พ.ศ. 2529
ขอนแก่น
หมวดหมู่:การเลือกตั้งในจังหวัดขอนแก่น
การเลือกตั้งสมาชิกสภาผู้แทนราษฎรจังหวัดนนทบุรี เขต 2 แทนตำแหน่งที่ว่าง พ.ศ. 2552

**การเลือกตั้งสมาชิกสภาผู้แทนราษฎรจังหวัดนนทบุรี เขต 2 แทนตำแหน่งที่ว่าง พ.ศ. 2552** เป็นการเลือกตั้งสมาชิกสภาผู้แทนราษฎรจังหวัดนนทบุรี แทนที่สมบัติ สิทธิกรวงศ์ ที่เสียชีวิตขณะดำรงตำแหน่ง โดยกำหนดให้มีการเลือกตั้งเมื่อวันที่ 25 มกราคม พ.ศ. 2552

## ที่มา
สมบัติ สิทธิกรวงศ์ สมาชิกสภาผู้แทนราษฎรจังหวัดนนทบุรี เขต 2 พรรคประชาธิปัตย์ เสียชีวิตเมื่อวันที่ 15 ธันวาคม พ.ศ. 2551 จากอาการกล้ามเนื้อหัวใจอ่อนแรง หลังจากเข้ารับการผ่าตัดลิ้นหัวใจ ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 25 มกราคม พ.ศ. 2552

ซึ่งในวันที่สมบัติ สิทธิกรวงศ์ เสียชีวิตนั้น เป็นวันเดียวกับที่มีการลงมติเลือกนายกรัฐมนตรีไทย ธันวาคม พ.ศ. 2551 และในวันนั้น อภิสิทธิ์ เวชชาชีวะ หัวหน้าพรรคที่เขาได้สังกัดพรรคอยู่นั้น ได้รับเลือกให้ดำรงตำแหน่งนายกรัฐมนตรี ซึ่งภายหลังการลงมติเสร็จสิ้น อภิสิทธิ์ได้เดินทางมายังวัดบ่อ จังหวัดนนทบุรี เพื่อร่วมพิธีรดน้ำศพสมบัติ สิทธิกรวงศ์

## ผู้สมัคร
มีผู้สมัครดังต่อไปนี้

### หมายเลข 1: ฉลอง เรี่ยวแรง
อดีตสมาชิกสภาผู้แทนราษฎรจังหวัดนนทบุรี 2 สมัย และอดีตกลุ่มงูเห่าพรรคประชากรไทย เคยลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนาม พรรคประชาราช แต่ไม่ได้รับเลือกตั้ง โดยในครั้งนี้ยังลงสมัครในนามพรรคประชาราชเช่นเดิม

### หมายเลข 2: ณรงค์ จันทนดิษฐ
อดีตรองนายกองค์การบริหารส่วนจังหวัดนนทบุรี และอดีตประธานสภาองค์การบริหารส่วนจังหวัดนนทบุรี ลงสมัครในนามพรรคประชาธิปัตย์

### หมายเลข 3: สุชาติ บรรดาศักดิ์
อดีตสมาชิกสภาผู้แทนราษฎรจังหวัดนนทบุรี 4 สมัย และอดีตกลุ่มงูเห่าพรรคประชากรไทย เคยลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนาม พรรคประชาราช แต่ไม่ได้รับเลือกตั้ง โดยในครั้งนี้ย้ายมาลงสมัครในนามพรรคเพื่อไทย

## ผลการเลือกตั้ง
เขตการเลือกตั้งที่ 2 ประกอบด้วยอำเภอเมืองนนทบุรี (เฉพาะตำบลไทรม้า และตำบลบางรักน้อย) อำเภอปากเกร็ด อำเภอบางบัวทอง และอำเภอไทรน้อย

ผลการเลือกตั้งปรากฎว่า ณรงค์ จันทนดิษฐ ได้รับเลือกตั้ง และ คณะกรรมการการเลือกตั้ง ได้รับรองให้ณรงค์เป็น สส. อย่างเป็นทางการเมื่อวันที่ 30 มกราคม พ.ศ. 2552

## อ้างอิง

นนทบุรี พ.ศ. 2552
นนทบุรี เขต 2
หมวดหมู่:การเลือกตั้งในจังหวัดนนทบุรี
ปาแลโซ

**ปาแลโซ** () เป็นเทศบาลในเขตชานเมืองทางตอนใต้ของกรุงปารีส ประเทศฝรั่งเศส มีระยะห่าง  จาก ใจกลางเมืองปารีส ปาแลโซเป็นเมืองรอง (subprefecture) ของจังหวัดเอซอน และเป็นที่ตั้งของเขตปาแลโซ

ปาแลโซเคยเป็นราชอาณาจักรในศตวรรษที่ 6 และอีกครั้งในศตวรรษที่ 18 บนเส้นทางถนนสายสำคัญจากชาทร์ไปยังปารีส ประชากรเพิ่มขึ้นตั้งแต่ศตวรรษที่ 19 จากการมาถึงของทางรถไฟที่เชื่อมต่อเมืองกับปารีส ปาแลโซจึงกลายเป็นสถานที่พักผ่อนตากอากาศ นักเขียนอย่าง ฌอรฌ์ ซ็องด์, อาแล็กซ็องดร์ ดูว์มา และชาร์ล เปกี ได้สร้างบ้านพักตากอากาศใกล้กับสถานีรถไฟ ในปี 2018 หนังสือพิมพ์ *Le Parisien* จัดอันดับปาแลโซให้เป็นเมืองที่สามในจังหวัดเอซอนที่เหมาะกับการเลี้ยงดู

## ประชากร

## อ้างอิง

หมวดหมู่:เมืองในจังหวัดเอซอน
ฌอรฌ์ ซ็องด์

**อาม็องตีน ลูว์ซีล์ โอโรร์ ดูว์ป็อง เดอ ฟร็องเกย** (; 1&nbsp;กรกฎาคม 1804&nbsp;– 8&nbsp;มิถุนายน 1876) เป็นที่รู้จักกันดีในนามปากกา **ฌอรฌ์ ซ็องด์** (George Sand) เป็นนักเขียนนวนิยาย นักเขียนบันทึกความทรงจำ และนักข่าวชาวฝรั่งเศส มีชื่อเสียงมากกว่าวิกตอร์ อูว์โก หรือออนอเร เดอ บาลซัก ในสหราชอาณาจักรในช่วงคริสต์ทศวรรษที่ 1830 และ 1840 ช็องด์ได้รับการยกย่องว่าเป็นหนึ่งในนักเขียนที่โดดเด่นที่สุดในยุคโรแมนติกของยุโรป เธอมีผลงานมากกว่า 50 เล่มในผลงานหลากหลายประเภท รวมถึงนิทาน บทละคร และข้อความทางการเมือง นอกเหนือจากนวนิยาย 70 เรื่องของเธอ

เช่นเดียวกับย่าทวดของเธอ หลุยส์ ดูว์ป็อง ทั้งคู่เป็นนักต่อสู้เพื่อสิทธิสตรี และความปรารถนาอันแรงกล้า เธอวิพากษ์วิจารณ์สถาบันการแต่งงาน และต่อสู้กับอคติของสังคมอนุรักษ์นิยม ผู้คนมองเธอว่าเป็นบุคคลอื้อฉาวเนื่องจากชีวิตรักอันวุ่นวาย การแต่งกายแบบผู้ชาย และการใช้นามแฝงแบบผู้ชาย

## อ้างอิง

หมวดหมู่:ผู้เขียนอัตชีวประวัติชาวฝรั่งเศส
หมวดหมู่:บุคคลจากจังหวัดแอ็งดร์
หมวดหมู่:บุคคลที่เสียชีวิตในปี พ.ศ. 2419
หมวดหมู่:บุคคลที่เกิดในปี พ.ศ. 2347
หมวดหมู่:นักเขียนชาวฝรั่งเศส
เอมีล ซอลา

**เอมีล เอดัวร์ ชาร์ล อ็องตวน ซอลา** (; 2 เมษายน 184029 กันยายน 1902) เป็นนักเขียนนวนิยาย นักข่าว นักเขียนบทละคร ชาวฝรั่งเศส เป็นที่รู้จักที่สุดในกลุ่มวรรณกรรมแนวธรรมชาตินิยม) และเป็นผู้มีบทบาทสำคัญต่อการพัฒนาละครเวทีแนวธรรมชาตินิยม เขาเป็นบุคคลสำคัญในการส่งเสริมเสรีภาพทางการเมืองของฝรั่งเศส และมีบทบาทในการช่วยล้างมลทินให้กับอาลแฟรด แดรฟุส (Alfred Dreyfus)  ซึ่งถูกกล่าวหาและตัดสินอย่างไม่เป็นธรรม โดยเรื่องนี้สะท้อนผ่านบทความชื่อดังของเขาในหนังสือพิมพ์ที่มีชื่อว่า *[[J'Accuse...!]]* ซอลาได้รับการเสนอชื่อเข้าชิงรางวัลโนเบลสาขาวรรณกรรมในปี 1901 และ 1902 ซึ่งเป็นปีแรกและปีที่สองของการมอบรางวัลนี้

## อ้างอิง

หมวดหมู่:บุคคลจากแคว้นพรอว็องซาลป์-โกตดาซูร์
หมวดหมู่:ชาวฝรั่งเศสเชื้อสายอิตาลี
หมวดหมู่:บุคคลที่ได้รับสัญชาติฝรั่งเศส
หมวดหมู่:บุคคลที่เสียชีวิตในปี พ.ศ. 2445
หมวดหมู่:บุคคลที่เกิดในปี พ.ศ. 2383
ศาสนาในประเทศซิมบับเว

ศาสนาคริสต์เป็นศาสนาที่มีผู้นับถือมากที่สุดในประเทศซิมบับเว โดยที่นิกายโปรเตสแตนต์มีผู้นับถือมากที่สุด

ตามการสำรวจประชากรศาสตร์ระหว่างสำมะโนประชากร ค.ศ. 2017 โดยสำนักงานสถิติแห่งชาติซิมบับเว ชาวซิมบับเวร้อยละ 69.2 นับถือศาสนาคริสต์นิกายโปรเตสแตนต์ ร้อยละ 8.0 นับถือคาทอลิก โดยรวมแล้วมีผู้นับถือศาสนาคริสต์ร้อยละ 84.1 รองลงมาคือศาสนาพื้นเมืองประมาณร้อยละ 4 และไม่ระบุกับไม่มีร้อยละ 8 ศาสนาหลักอื่น ๆ ได้แก่อิสลาม (0.7%), พุทธ (<0.1%), ฮินดู (<0.1%) และยูดาห์ (<0.1%) แต่ละศาสนามีลักษณะเฉพาะของตัวเอง 

ในขณะที่ประชากรส่วนใหญานับถือศาสนาคริสต์ ในช่วงต้นคริสต์ทศวรรษ 2000 คนส่วนใหญ่ยังปฏิบัติตามศาสนาพื้นเมืองบางส่วนในระดับที่แตกต่างกัน ผู้นำศาสนายังรายงานว่ามีการยึดมั่นในศาสนาแบบดั้งเดิมและผู้รักษาแบบเชมันเพิ่มมากขึ้น

รัฐธรรมนูญซิมบับเวอนุญาตให้มีเสรีภาพในการนับถือศาสนา ใน ค.ศ. 2023 ประเทศนี้ได้คะแนนเสรีภาพทางศาสนาอยู่ที่ 3 ต่อ 4

## อ้างอิง

อ่านเพิ่ม (Ezra Chitando, *Prophets, profits and the Bible in Zimbabwe*)

## แหล่งข้อมูลอื่น
*Religion in Zimbabwe - RelZim news portal
*ZJC Project on the history of the Zimbabwe Jewish Community
เหตุเฮลิคอปเตอร์เบลล์ตกที่จังหวัดแพร่ พ.ศ. 2548

**เหตุเฮลิคอปเตอร์เบลล์ตกที่จังหวัดแพร่ พ.ศ. 2548** เป็นอุบัติเหตุทางการบินที่เกิดขึ้นเมื่อวันที่ 13 ตุลาคม พ.ศ. 2548 เฮลิคอปเตอร์แบบเบลล์ 206 ของกองทัพบกไทย เดินทางกลับจากรับมอบนโยบายจากพลเอก สพรั่ง กัลยาณมิตร แม่ทัพภาคที่ 3 ในขณะนั้น มุ่งหน้าเข้าค่ายกองกำลังผาเมืองที่จังหวัดเชียงใหม่ แต่ได้ขาดการติดต่อกับหอบังคับการบินเมื่อเวลา 16.05 น. โดยประมาณ ขณะอยู่ห่างจากเขตจังหวัดลำปาง ประมาณ 25 ไมล์ หรือขณะบินอยู่บริเวณอุทยานแห่งชาติเวียงโกศัย ซึ่งก่อนหน้านี้นักบินรายงานว่ามีสภาพอากาศแปรปรวน มีฝนตกในเขตจังหวัดแพร่ ต่อมาพลเอก สพรั่ง กัลยาณมิตร แม่ทัพภาคที่ 3 ได้สั่งการให้มีการค้นหาโดยด่วน โดยได้ประสานกับ อธิคม สุพรรณพงศ์ ผู้ว่าราชการจังหวัดแพร่ในขณะนั้น ส่งเจ้าหน้าที่อาสาสมัครจังหวัดแพร่ กำลังทหาร และตำรวจ ค้นหาในพิกัดที่นักบินรายงานครั้งสุดท้าย ตามเส้นทางการบินซึ่งเป็นจุดอันตรายที่เฮลิคอปเตอร์ทุกลำจะต้องผ่านซอกเขาของเทือกเขาผีปันน้ำ โดยมีการสำรวจทั้งภาคพื้นดินและทางอากาศ

วันต่อมา (14 ตุลาคม) ได้พบร่างของทหารทั้งสี่นาย และซากเฮลิคอปเตอร์ที่สภาพเครื่องเสียหายอย่างหนักที่น้ำตกแม่เกิ๋งหลวง เหลือเฉพาะส่วนหางของเครื่องที่ยังคงสภาพอยู่ ส่วนสาเหตุนั้นคาดว่าเกิดจากสภาพอากาศเลวร้าย มีฝนตกหนัก ลมหมุน ทำให้เฮลิคอปเตอร์ตกกระแทกพื้นไฟไหม้

พันเอก ธนาธิป สว่างแสง รองโฆษกกองทัพบกในขณะนั้น กล่าวว่า กองทัพบกได้พิจารณาปูนบำเหน็จพิเศษ 7 ขั้น ให้กับพลตรี ไพรัตน์ ทองจัตตุ และได้เลื่อนยศเป็นกรณีพิเศษ เป็น พลเอก นอกจากนั้นยังได้สิทธิกำลังพลทดแทน รวมถึงบำเหน็จพิเศษให้กับทายาท สินไหมทดแทน 50,000 บาท ค่าจัดการศพขั้นต้น 20,000 บาท เงินช่วยเหลือพิเศษ 3 เดือน ในขณะที่รายอื่นยังไม่ทราบขั้นเงินเดือนปัจจุบัน ทางกองทัพจะเร่งหาข้อมูลและพิจารณาให้เงินชดเชยและค่าตอบแทนสูงสุด เนื่องจากนายทหารทั้ง 4 นายได้เสียชีวิตระหว่างการปฏิบัติหน้าที่

## รายชื่อผู้เสียชีวิต
# พลตรี ไพรัตน์ ทองจัตุ ผู้บัญชาการกองพลทหารราบที่ 1 รักษาพระองค์ และผู้บัญชาการกองกำลังผาเมือง 
# พันตรี วิสิฎฐ์ วรวิทย์วัฒน 
# ร้อยเอก ทองหล่อ นาคพู่ นักบินที่ 1 
# ร้อยเอก ภูมินทร์ ทาอุทัย นักบินที่ 2

## อ้างอิง

* ลำดับเหตุการณ์ ฮ.ร่วง

หมวดหมู่:อุบัติเหตุทางการบินในประเทศไทย
หมวดหมู่:อุบัติเหตุทางการบินในปี พ.ศ. 2548
หมวดหมู่:อุบัติเหตุที่เกิดขึ้นกับอากาศยานของกองทัพบกไทย
หมวดหมู่:อุบัติเหตุที่เกิดขึ้นกับเฮลิคอปเตอร์
หมวดหมู่:ประเทศไทยในปี พ.ศ. 2548
หมวดหมู่:เหตุการณ์ในจังหวัดแพร่
หมวดหมู่:อำเภอวังชิ้น
ตู้ยามคอยเหตุ

[thumb|ตู้ยามคอยเหตุใน[พระบรมมหาราชวัง เมื่อปี พ.ศ. 2563]]
**ตู้ยามคอยเหตุ** () คือที่กำบังขนาดเล็กที่มีด้านหน้าเปิดโล่ง ซึ่งยามคอยเหตุหรือผู้ที่ปฏิบัติหน้าที่ยามสามารถยืนหลบภัยจากสภาพอากาศได้ ตู้ยามคอยเหตุหลายตู้ตกแต่งด้วยสีประจำชาติ

## ในวรรณกรรม
ตู้ยามคอยเหตุที่ทางเข้าพระราชวังบักกิงแฮมปรากฏอยู่ในบทกวีที่มีชื่อเดียวกันโดย A. A. Milne ในคอลเลกชันเรื่อง  และในภาพประกอบโดย อี. เอช. เชพเพิร์ด ที่มาพร้อมกับบทกวีดังกล่าว

## ดูเพิ่ม
* ตู้ยามตำรวจ
* ป้อมยาม
* กองรักษาด่าน

## อ้างอิง

หมวดหมู่:ประเภทของบ้าน
หมวดหมู่:เจ้าหน้าที่รักษาความปลอดภัย
เว็บตูน (แพลตฟอร์ม)

**เว็บตูน** เป็นแพลตฟอร์มเว็บตูนของเกาหลีใต้ - อเมริกาที่เปิดตัวในปี ค.ศ. 2004 โดยเนเวอร์คอร์ปอเรชัน โดยให้บริการเว็บตูนและการ์ตูนดิจิทัลขนาดกะทัดรัด แพลตฟอร์มที่ควบคุมโดยเนเวอร์และแอลวายคอร์ปอเรชันบริษัทกิจการร่วมค้าระหว่างเนเวอร์–ซอฟต์แบงก์ผ่านบริษัทผู้ถือหุ้นคือ **Webtoon Entertainment Inc.** ซึ่งมีสำนักงานใหญ่อยู่ใน ลอสแอนเจลิส รัฐแคลิฟอร์เนีย ให้บริการฟรีและสามารถพบได้ทั้งบนเว็บที่ **Webtoons.com** และบนอุปกรณ์มือถือที่รองรับทั้งแอนดรอยด์ และไอโอเอส

แพลตฟอร์มนี้เปิดตัวครั้งแรกในเกาหลีใต้ในชื่อ **เนเวอร์เว็บตูน** และต่อมาเปิดตัวทั่วโลกในชื่อ **ไลน์เว็บตูน** ในเดือนกรกฎาคม ค.ศ. 2014 เนื่องจากแบรนด์เนเวอร์ยังไม่เป็นที่รู้จักมากนักนอกเกาหลีใต้ และบริการบางอย่างของเนเวอร์ก็ไม่สามารถใช้ได้นอกประเทศเช่นกัน บริการนี้ได้รับความสนใจเป็นอย่างมากในช่วงปลายทศวรรษที่ 2000 และต้นทศวรรษที่ 2010 ในปี ค.ศ. 2016 บริการเว็บตูนของเนเวอร์เข้าสู่ตลาดญี่ปุ่นในชื่อ **เอ็กซ์โอวาย** และตลาดจีนในชื่อ **Dongman Manhua** เมื่อวันที่ 18 ธันวาคม ค.ศ. 2018 เนเวอร์ได้ปิดเอ็กซ์โอวายและย้ายเว็บตูนที่แปลแล้วรวมถึงต้นฉบับทั้งหมดไปยังไลน์มังงะ ซึ่งเป็นบริการที่นำเสนอมังงะถูกลิขสิทธิ์ ในปี ค.ศ. 2019 ไลน์เว็บตูนได้ถูกเปลี่ยนเป็นเว็บตูนในภาษาอังกฤษ และเปิดตัวเวอร์ชันภาษาสเปนและฝรั่งเศส

แพลตฟอร์มนี้ร่วมมือกับผู้สร้างเพื่อเผยแพร่เนื้อหาต้นฉบับภายใต้แบนเนอร์ Webtoon Originals สามารถอ่านและดาวน์โหลดได้ฟรีบนคอมพิวเตอร์, อุปกรณ์แอนดรอยด์และไอโอเอส  ในเดือนพฤศจิกายน ค.ศ. 2020 เว็บตูนได้ก่อตั้งบริษัทสาขาใหม่ชื่อ Webtoon Studios เพื่ออนุญาตให้ใช้สิทธิ์ผลงานภาษาอังกฤษ ในเดือนสิงหาคม ค.ศ. 2022 มีรายงานว่า Wattpad Webtoon Studios จะขยายกิจการโดยการเปิดแผนกแอนิเมชัน

## อ้างอิง

หมวดหมู่:ก่อตั้งในประเทศเกาหลีใต้ในปี พ.ศ. 2547
หมวดหมู่:เนเวอร์คอร์ปอเรชัน
สุริยา จินดาวงษ์

**สุริยา จินดาวงษ์** เป็นนักการทูตชาวไทย ปัจจุบันดำรงตำแหน่งเอกอัครราชทูตไทยประจำสหรัฐ และเคยดำรงตำแหน่งสำคัญ ๆ เช่น เอกอัครราชทูตผู้แทนถาวรไทยประจำสหประชาชาติ ณ นครนิวยอร์ก และเอกอัครราชทูตไทยประจำสิงคโปร์

## การทำงาน

### ผู้แทนถาวรไทยประจำสหประชาชาติ
สุริยายื่นสาส์นตราตั้งต่ออังตอนียู กูแตรึช เลขาธิการสหประชาชาติ เมื่อวันที่ 6 ธันวาคม พ.ศ. 2564 ในเดือนมีนาคม พ.ศ. 2565 สุริยาประณามการรุกรานยูเครนโดยรัสเซียในการลงมติของสมัชชาใหญ่แห่งสหประชาชาติ เมื่อวันที่ 12 ตุลาคม สุริยางดออกเสียงในการลงคะแนนเสียงในภายหลังเพื่อประณามการเลือกตั้งของรัสเซียในดินแดนยูเครนที่ถูกยึดครอง

## เครื่องราชอิสริยาภรณ์

## หมายเหตุ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:เอกอัครราชทูตไทยประจำสหรัฐอเมริกา
หมวดหมู่:เอกอัครราชทูตไทยประจำสิงคโปร์
หมวดหมู่:นักการทูตชาวไทย
หมวดหมู่:ผู้แทนถาวรไทยประจำสหประชาชาติ
บูรพศิลปิน

**บูรพศิลปิน** แปลว่า **ศิลปินผู้ล่วงลับไปแล้วที่ควรค่าแก่การยกย่อง** เป็นรางวัลที่มอบให้กับศิลปินผู้ล่วงลับที่เป็นผู้สร้างสรรค์ผลงานให้เป็นที่ประจักษ์ต่อสังคม เพื่อให้คนรุ่นหลังได้รับรู้ถึงคุณค่าของศิลปวัฒนธรรม โดยชื่อนี้เป็นชื่อที่ได้รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี (ขณะดำรงพระอิสริยยศเป็นสมเด็จพระเทพรัตนราชสุดา สยามบรมราชกุมารี)

## ประวัติ
รางวัลบูรพศิลปินเกิดขึ้นครั้งแรกเมื่อปี พ.ศ. 2558 โดยกรมส่งเสริมวัฒนธรรม กระทรวงวัฒนธรรมสำหรับในปีแรกได้มีการจำแนกบูรพศิลปินไปตามยุคสมัยคือ กรุงสุโขทัย กรุงศรีอยุธยา กรุงธนบุรี และกรุงรัตนโกสินทร์ และแบ่งระดับของบูรพศิลปินออกเป็น 5 ระดับได้แก่ พระมหากษัตริย์ พระบรมวงศานุวงศ์ พระภิกษุสงฆ์ ขุนนาง และสามัญชน ทั้งหมด 187 ท่าน โดยมีหม่อมราชวงศ์จักรรถ จิตรพงศ์ เป็นประธานคณะกรรมการผู้ทรงคุณวุฒิ

ต่อมาในปี พ.ศ. 2559 ได้ลดยุคของบูรพศิลปินลงเหลือเพียงกรุงรัตนโกสินทร์ และแบ่งเป็น 3 สาขาได้แก่ วรรณศิลป์ ทัศนศิลป์ และศิลปะการแสดง ทั้งหมด 241 ท่าน โดยแบ่งเป็นศิลปะการแสดง 137 ท่าน วรรณศิลป์ 49 ท่าน และทัศนศิลป์ 55 ท่าน

ในปี พ.ศ. 2560 ได้มีการประกาศรายชื่อบูรพศิลปินทั้งหมด 267 ท่าน

## รายชื่อบูรพศิลปิน
### พ.ศ. 2558
#### กรุงสุโขทัย

#### กรุงศรีอยุธยา

#### กรุงธนบุรี

#### กรุงรัตนโกสินทร์

### พ.ศ. 2559

### พ.ศ. 2560

## ดูเพิ่ม
* ปริยศิลปิน
* ศิลปินแห่งชาติ
* รายชื่อศิลปินแห่งชาติ

## อ้างอิง


หมวดหมู่:รางวัลของไทย
หมวดหมู่:วัฒนธรรมไทย
หมวดหมู่:กระทรวงวัฒนธรรม (ประเทศไทย)
หมวดหมู่:รางวัลที่ก่อตั้งในปี พ.ศ. 2558
อ่าวบ้านดอน

thumb|แผนที่อ่าวไทยและอ่าวบ้านดอนเขียนว่า Bandon Bay อยู่ทางซ้ายภาพ
**อ่าวบ้านดอน** ()  อ่าวบ้านดอนเป็นเวิ้งอ่าวน้ำตื้นขนาดใหญ่ที่สุดในภาคใต้ที่อยู่ตั้งอยู่ในพื้นที่จังหวัดสุราษฎร์ธานี ประกอบด้วยอ่าวและชายฝั่งทะเลยาวประมาณ 120 กิโลเมตรมีพื้นที่ประมาณ 434,575 ไร่ ครอบคลุม 7 อำเภอ ได้แก่ อำเภอท่าชนะ อำเภอไชยา อำเภอท่าฉาง อำเภอพุนพิน อำเภอเมืองสุราษฎร์ธานี อำเภอกาญจนดิษฐ์ และอำเภอดอนสักและเป็นพื้นที่บริเวณปากแม่น้ำตาปีและลำน้ำอื่นๆที่ไหลออกสู่อ่าวไทย ในบริเวนจังหวัดสุราษฎร์ธานี

## ลักษณะภูมิประเทศ
 
อ่าวบ้านดอน มีลักษณะเป็นท้องกระทะรับน้ำและตะกอนจากคลองน้อยใหญ่ จึงทำให้มีความตื้นกว่าบริเวณอื่นๆในอ่าวไทยและเป็นพื้นที่ที่มีความอุดมสมบูรณ์จากตะกอนปากแม่น้ำต่างๆ ที่ไหลลงสู่อ่าวบ้านดอน โดยเฉพาะแม่น้ำตาปี จึงเป็นศูนย์รวมของความสมบูรณ์และแหล่งรวมความหลากหลายในระบบนิเวศท้องทะเล 

## อ้างอิง


หมวดหมู่:ภูมิศาสตร์ของจังหวัดสุราษฎร์ธานี
หมวดหมู่:อ่าวในประเทศไทย
หมวดหมู่:อ่าวไทย
แซมผู้ไม่มีวันจม

**ออสการ์** () หรือ **อ็อสคาร์** () เป็นที่รู้จักจากชื่อเล่นว่า **แซมผู้ไม่มีวันจม** () เป็นแมวประจำเรือที่กล่าวกันว่าทำงานในช่วงสงครามโลกครั้งที่สอง ทั้งกับ*[[ครีคส์มารีเนอ]]*ของเยอรมนีและราชนาวีของสหราชอาณาจักร และรอดชีวิตจากเหตุเรือจม 3 ครั้งเมื่อ ค.ศ. 1941 ได้แก่ *[[เรือประจัญบานบิสมาร์ค|บิสมาร์ค]]* (*Bismarck*) เรือประจัญบานของเยอรมนี,  (HMS *Cossack*) เรือพิฆาตของอังกฤษ และเรือหลวง ''อาร์กรอยัล'' (HMS *Ark Royal*) เรือบรรทุกอากาศยานของอังกฤษ แม้ว่ารายงานร่วมสมัยเกี่ยวกับเรื่องราวนี้จะได้รับการเผยแพร่อย่างกว้างขวางเมื่อ ค.ศ. 1941 หลังการจมของเรือ*อาร์กรอยัล* รวมถึงมีภาพถ่ายของออสการ์ด้วย แต่ก็ไม่มีหลักฐานแน่ชัดที่เชื่อมโยงแมวตัวนี้กับเรือ*บิสมาร์ค*หรือ*คอสแซ็ก*

## รายงานร่วมสมัย
เมื่อวันที่ 14 พฤศจิกายน ค.ศ. 1941 เรือหลวง ''อาร์กรอยัล'' เรือบรรทุกอากาศยานของอังกฤษถูกยิงด้วยตอร์ปิโดและจมลงไม่ไกลจากยิบรอลตาร์ซึ่งเป็นที่ที่เรือ*อาร์กรอยัล*กำลังจะแล่นกลับไปหลังจากขนส่งอากาศยานไปยังประเทศมอลตาในปฏิบัติการเพอร์แพชวล (Operation Perpetual) ข่าวการจมถูกประกาศในวันเดียวกัน และสองวันต่อมาเมื่อวันที่ 16 พฤศจิกายน กระทรวงทหารเรือยืนยันว่ามีผู้เสียชีวิตจากเหตุการณ์นี้เพียงคนเดียว  รายงานในหนังสือพิมพ์ระบุว่าแมวประจำเรือ 6 ตัว "ส่วนใหญ่" ได้รับการช่วยชีวิต แม้ว่านกคีรีบูนประจำเรือจะไม่ถูกช่วยชีวิตก็ตาม 

เรื่องราวตามสายของสำนักข่าวรอยเตอร์สจากยิบรอลตาร์เมื่อวันที่ 18 พฤศจิกายนอ้างว่ามีการพบแมวดำลอยเกาะแผ่นไม้หลังเรือ*อาร์กรอยัล*จมและได้รับการช่วยเหลือ แมวตัวนี้ถูกระบุว่าเป็นแมวที่ชื่อ "ออสการ์" เดิมเป็นสัตว์เลี้ยงบนเรือ*[[เรือประจัญบานบิสมาร์ค|บิสมาร์ค]]* ซึ่งได้รับการช่วยเหลือโดย และถูกย้ายไปประจำบนเรือ*อาร์กรอยัล*ก่อนที่จะจม ออสการ์ได้รับการช่วยเหลือโดย "เสียไป 2 ชีวิตจากทั้งหมด 9 ชีวิต" บทสัมภาษณ์ผู้รอดชีวิต 3 คนโดยหนังสือพิมพ์*[[เดอะยอร์กเชอร์โพสต์]]* (*The Yorkshire Post*) ในอีกไม่กี่วันต่อมาอ้างคำพูดของนายทหารชั้นประทวนที่กล่าวว่า "แมวประจำเรือทั้งสองตัว" ได้รับการช่วยชีวิตคือ "ออสการ์ (เดิมเป็นสัตว์เลี้ยงของลูกเรือเรือ*บิสมาร์ค*) และแพร์รี (Parry)" (จำนวนแมวประจำเรือมีความแตกต่างกันอย่างมากในรายงานต่าง ๆ กัน นักหนังสือพิมพ์ของ*เดลีเอกซ์เพรส*ผู้เห็นเหตุการณ์เรือจม ระบุว่าแมวส้มนิรนามที่เป็น "หนึ่งในหลายสิบตัว" ได้นำขึ้นเรือโดยพลทหารเรือ)

"ออสการ์" ปรากฏในสื่ออีกครั้งในช่วงต้นเดือนธันวาคม โดยหนังสือพิมพ์ของไอร์แลนด์เหนือรายงานว่าออสการ์ถูกนำไปยังที่พักลูกเรือในนครเดร์รีและถูกมอบให้กับผู้จัดการของที่นั่นคือมาร์กาเร็ต ฮิลล์ (Margaret Hill) แห่งเอ็นนิสคอร์ที (Enniscorthy) หนึ่งในรายงานเหล่านี้เป็นรายงานแรกที่เพิ่มการเสริมแต่งว่าออสการ์อยู่บนเรือ*คอสแซ็ก*ขณะที่เรือกำลังจม ไม่ใช่เพียงแค่ย้ายออกจากเรือ*คอสแซ็ก*ไป*อาร์กรอยัล* ในเดือนกุมภาพันธ์ ค.ศ. 1942 ฮิลล์สมรสกับพอล บูน (Paul Boone) ช่างเทคนิคชาวอเมริกัน และมีรายงานว่าฮิลล์วางแผนจะพาออสการ์ไปอเมริกากับเธอด้วยหลังสงคราม ในเดือนมีนาคม ออสการ์ได้รับความสนใจในรายการวิทยุกองทัพบกที่ออกอากาศจากเดร์รี ซึ่ง "ตัวออสการ์ทำให้ผู้ฟังหลายล้านคนได้ยิน"

## อ้างอิง

## อ่านเพิ่มเติม
* 

หมวดหมู่:แมวที่มีชื่อเสียง
หมวดหมู่:แมวในสหราชอาณาจักร
หมวดหมู่:แมวประจำเรือ
หมวดหมู่:เรือประจัญบานบิสมาร์ค
เกศกมล เปลี่ยนสมัย

แพทย์หญิง **เกศกมล เปลี่ยนสมัย** (เกิด 11 ตุลาคม พ.ศ. 2522) เป็นนักธุรกิจและนักการเมืองหญิงชาวไทยที่กำลังดำรงตำแหน่งสมาชิกวุฒิสภาไทยตั้งแต่ พ.ศ. 2567

## การศึกษาและอาชีพ
เกศกมลอ้างว่าได้รับปริญญาเอกสาขาการจัดการและการพัฒนาทรัพยากรจากมหาวิทยาลัยแม่โจ้และปริญญาเอกสาขาบริหารธุรกิจจาก California University Foreign Credentials Evaluation (FCE) California University FCE ไม่ออกใบปริญญา แต่จะออกใบรับรองตามการศึกษาและประสบการณ์การทำงานของผู้สมัคร

เธอได้รับการตรวจสอบว่ามีวุฒิการศึกษาด้านการแพทย์จากมหาวิทยาลัยรังสิต

เธอเป็นเจ้าของบริษัทด้านความงามสี่แห่งในประเทศไทย ได้แก่ เกศกมล คลินิก อินเตอร์ กรุ๊ป, เกศกมล เดนทัล คลินิก, อินเตอร์ เดอร์มา แลบอราทอรี และเมดิคอล ฟาร์มา

## อาชีพการเมือง
ในการเลือกสมาชิกวุฒิสภาไทย พ.ศ. 2567 เธอเข้ารับการเลือกในกลุ่มผู้ประกอบอาชีพอิสระ แทนที่จะเป็นกลุ่มการสาธารณสุข

ในเดือนกันยายน พ.ศ. 2567 เกศกมลเสนอให้จัดตั้งหน่วยงานกำกับดูแลเพื่อติดตามดูแลเนื้อหาบนโซเชียลมีเดีย และดำเนินคดีกับผู้ที่โพสต์เนื้อหาผิดกฎหมายหรือเป็นอันตราย ข้อเสนอของเธอถูกวิจารณ์จากนันทสิทธิ์ นิตย์เมธา ประธานสมาคมผู้ผลิตข่าวออนไลน์ ผู้โต้แย้งว่าการควบคุมอิทธิพลดังกล่าวจะจำกัดเสรีภาพในการพูด

## ข้อพิพาท
สนธิญา สวัสดี อดีตที่ปรึกษากรรมาธิการ การกฎหมาย การยุติธรรม และสิทธิมนุษยชน สภาผู้แทนราษฎร ตั้งคำถามถึงวุฒิการศึกษาของเกศกมลในเดือนกรกฎาคม พ.ศ. 2567 ขณะนี้เธอกำลังเผชิญกับการสอบสวนโดยคณะกรรมการการเลือกตั้ง (กกต.) เพื่อพิจารณาความถูกต้องของปริญญาเอกของเธอจากมหาวิทยาลัย California University FCE ซึ่งไม่ใช่มหาวิทยาลัยที่ได้รับการรับรองในสหรัฐอเมริกาหรือประเทศไทย สำนักงานคณะกรรมการข้าราชการพลเรือนของประเทศไทยและสหรัฐอเมริกาให้การรับรองเฉพาะมหาวิทยาลัยแคลิฟอร์เนียและมหาวิทยาลัยแคลิฟอร์เนียสเตตเท่านั้น

ในการให้สัมภาษณ์เมื่อวันที่ 10 กรกฎาคม 2568 กับเนชั่นทีวี เกศกมลอ้างว่า California University FCE ได้รับการรับรองจากกระทรวงศึกษาธิการสหรัฐ

เมื่อวันที่ 22 กรกฎาคม 2568 กกต. ตัดสินลงโทษเกศกมลกรณีใช้ตำแหน่งทางวิชาการปลอมระหว่างหาเสียง ต่อมาคณะกรรมการได้ยื่นคำร้องต่อศาลฎีกา

เมื่อวันที่ 30 กรกฎาคม 2568 ศาลฎีกามีคำสั่งรับพิจารณาคดีที่ กกต. ยื่นฟ้องเกศกมล

ต่อมาในวันที่ 4 มีนาคม 2569 ศาลฎีกาแผนกคดีเลือกตั้งได้มีคำสั่งให้เกศกมลพ้นจากตำแหน่งสมาชิกวุฒิสภาและเพิกถอนสิทธิสมัครรับเลือกตั้ง 10 ปี จากปมใช้ตำแหน่งศาสตราจารย์ ที่เข้าข่ายหลอกลวงให้เข้าใจผิดในคุณสมบัติ อันขัดต่อรัฐธรรมนูญแห่งราชอาณาจักรไทย มาตรา 226 และ พ.ร.ป.ว่าด้วยการได้มาซึ่งสมาชิกวุฒิสภา พ.ศ. 2561 มาตรา 62 ซึ่งทำให้เกศกมลพ้นตำแหน่งสมาชิกวุฒิสภานับตั้งแต่วันที่ 29 กรกฎาคม 2568 ที่ศาลฎีกาสั่งให้หยุดปฏิบัติหน้าที่

## อ้างอิง

หมวดหมู่:สมาชิกวุฒิสภาไทย
หมวดหมู่:บุคคลจากมหาวิทยาลัยรังสิต
สมาคมการค้าผู้ประกอบธุรกิจบันเทิงไทย

**สมาคมการค้าผู้ประกอบธุรกิจบันเทิงไทย** () หรือ **TECA** เป็นองค์กรที่เป็นตัวแทนอย่างเป็นทางการของอุตสาหกรรมการบันทึกเสียงของประเทศไทย นอกจากนี้ยังเกี่ยวข้องกับสมาพันธ์ผู้ผลิตสิ่งบันทึกเสียงระหว่างประเทศอีกด้วย

## อ้างอิง

หมวดหมู่:อุตสาหกรรมดนตรีไทย
หมวดหมู่:องค์การธุรกิจในประเทศไทย
หมวดหมู่:สมาคมธุรกิจดนตรี
หมวดหมู่:องค์การที่ก่อตั้งในปี พ.ศ. 2545
หมวดหมู่:ก่อตั้งในประเทศไทยในปี พ.ศ. 2545
ชาร์ตแนวเพลงยอดนิยมอย่างเป็นทางการของประเทศไทย

**ชาร์ตแนวเพลงยอดนิยมอย่างเป็นทางการของประเทศไทย** () เป็นชาร์ตเพลงที่เปิดตัวในปี พ.ศ. 2568 จัดทำโดยสมาพันธ์ผู้ผลิตสิ่งบันทึกเสียงระหว่างประเทศ (IFPI) ร่วมกับสมาคมการค้าผู้ประกอบธุรกิจบันเทิงไทย (TECA) จากข้อมูลของบริษัทดนตรีบีแมท (BMAT) ชาร์ตนี้แสดง 20 อันดับเพลงที่มีการสตรีมมากที่สุดในประเทศไทยในแต่ละสัปดาห์ เป็นส่วนหนึ่งของชาร์ตแนวเพลงยอดนิยมอย่างเป็นทางการของเอเชียตะวันออกเฉียงใต้ (Official Southeast Asia Charts) ซึ่งเป็นคอลเลกชันชาร์ตเพลงใน 6 ประเทศเอเชียตะวันออกเฉียงใต้ ที่จัดทำโดยสมาพันธ์ผู้ผลิตสิ่งบันทึกเสียงระหว่างประเทศ

## ประวัติ
ชาร์ตแนวเพลงยอดนิยมอย่างเป็นทางการของประเทศไทยซึ่งเป็นส่วนหนึ่งของชาร์ตแนวเพลงยอดนิยมอย่างเป็นทางการของเอเชียตะวันออกเฉียงใต้ เปิดตัวเมื่อวันที่ 23 มกราคม พ.ศ. 2568 โดยสหพันธ์อุตสาหกรรมแผ่นเสียงนานาชาติ (IFPI) ร่วมกับสมาคมการค้าผู้ประกอบธุรกิจบันเทิงไทย (TECA) ซึ่งเป็นสมาคมอุตสาหกรรมดนตรีระดับชาติของประเทศไทย ชาร์ตเพลงนี้เป็นการปรับปรุงใหม่จากชาร์ตเพลงเดิมของ TECA จัดอันดับครั้งแรกเมื่อวันที่ 16 มกราคม พ.ศ. 2568 โดยเพลงอันดับ 1 เพลงแรกในชาร์ตคือเพลงโฟล์คร็อค "ใจเป็นนาย กายเป็นบ่าว" ของเล็ก - รัชเมศฐ์ สุวโชคพิบูลย์

## วิธีการ
ชาร์ตนี้ติดตามการสตรีมจากแอปเปิลมิวสิก, ดีเซอร์, สปอติฟาย และยูทูบมิวสิก สตรีมทั้งหมดจะนำมาคำนวณแบบถ่วงน้ำหนักเพื่อพิจารณาความแตกต่างระหว่างการสตรีมจากบัญชีฟรีหรือบัญชีแบบชำระเงิน ข้อมูลจากบีแมทจะถูกรวบรวมรายสัปดาห์ตั้งแต่วันศุกร์ถึงวันพฤหัสบดี โดย 20 เพลงที่มีการสตรีมมากที่สุดจะถูกเผยแพร่ขึ้นสู่ชาร์ตทั้งหมด 20 อันดับในวันอังคารถัดไปบนเว็บไซต์อย่างเป็นทางการและแพลตฟอร์มสื่อสังคม การดาวน์โหลดเพลงและการซื้อเพลงในรูปแบบแผ่นจะไม่ถูกนับรวมในชาร์ต และเพลงเวอร์ชันต่าง ๆ หรือเพลงรีมิกซ์รูปแบบต่าง ๆ จะถูกจัดกลุ่มเข้าด้วยกันเพื่อจุดประสงค์ในการจัดอันดับ หากต้องการติดชาร์ต จะต้องสตรีมเพลงให้มีความยาวมากกว่า 30 วินาทีต่อการฟัง 1 ครั้ง การรวบรวมข้อมูลในแต่ละสัปดาห์จะดำเนินการตั้งแต่วันศุกร์ถึงวันพฤหัสบดี และจะเผยแพร่ชาร์ตที่ www.officialseacharts.com และบนบัญชีอินสตาแกรมและเฟซบุ๊กของแนวเพลงยอดนิยมอย่างเป็นทางการของเอเชียตะวันออกเฉียงใต้ ในวันอังคารถัดไป

## รายชื่อเพลงในอันดับที่ 1

## อ้างอิง

## แหล่งข้อมูลอื่น

* 
หมวดหมู่:อุตสาหกรรมดนตรีไทย
หมวดหมู่:ดนตรีในประเทศไทย
หมวดหมู่:ก่อตั้งในประเทศไทยในปี พ.ศ. 2568
ควาลาเน!

"**ควาลาเน!**" (; ) เป็นเพลงโดยเลอา ซีร์ก นักร้องชาวสโลวีเนีย ซึ่งเธอได้ประพันธ์ร่วมกับโทมี เดอเคลิร์ก เพลงนี้วางจำหน่ายเมื่อวันที่ 2 มีนาคม ค.ศ. 2018 และได้เป็นตัวแทนของในการประกวดเพลงยูโรวิชันปี 2018

## มิวสิกวิดีโอ
มิวสิกวิดีโออย่างเป็นทางการของเพลงได้กำกับโดยเปริกา ไร ผลิตโดยมีเดียสป็อตวิดีโอส์ และได้รับการสนับสนุนทางการเงินจากซาซัส สำหรับวิดีโอนี้ได้มียลีเนีย มาห์นิชเป็นนักแสดงนำ วิดีโอนี้ได้เผยแพร่เมื่อวันที่ 25 เมษายน ค.ศ. 2018

## การประกวดเพลงยูโรวิชัน

เพลงนี้ได้เป็นตัวแทนของในการประกวดเพลงยูโรวิชันปี 2018 ในลิสบอน ประเทศโปรตุเกส เพลงนี้เข้าแข่งขันในรอบรองชนะเลิศครั้งที่ 2 เมื่อวันที่ 10 พฤษภาคม 2561 และผ่านเข้ารอบชิงชนะเลิศ

## รายชื่อเพลง

## ชาร์ต

### ชาร์ตรายสัปดาห์

## ประวัติการเผยแพร่

## อ้างอิง

หมวดหมู่:เพลงจากประเทศสโลวีเนีย
หมวดหมู่:เพลงในปี พ.ศ. 2561
หมวดหมู่:ประเทศสโลวีเนียในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
เลอา ซีร์ก

**เลอา ซีร์ก** (; เกิดวันที่ 1 กันยายน ค.ศ. 1989) เป็นนักร้องและนักแต่งเพลงชาวสโลวีเนีย เธอเป็นตัวแทนของในการประกวดเพลงยูโรวิชันปี 2018 ด้วยเพลง "ควาลาเน!" โดยได้รับอันดับที่ 22 ด้วยคะแนนรวม 64 คะแนน

เลอาเริ่มการศึกษาทางดนตรีเมื่ออายุห้าขวบในโคเปอร์ ประเทศสโลวีเนีย ระหว่างปี 2001 ถึง 2007 เลอาได้เข้าร่วมการแข่งขันทั้งระดับชาติและนานาชาติมากมาย ซึ่งเธอได้ตำแหน่งสูงสุดมาโดยตลอด เลอาจบการศึกษาระดับมัธยมศึกษาตอนปลายพร้อมกับเรียนฟลุตคอนเสิร์ต เธอศึกษาต่อที่วิทยาลัยดนตรีเจนีวา และเคยเล่นดนตรีในวงออร์เคสตราหลายวง รวมถึงเข้าร่วมสัมมนาต่าง ๆ ทั่วยุโรป เธอสำเร็จการศึกษาระดับปริญญาตรีตั้งแต่อายุน้อยด้วยเกียรตินิยม เธอยังสำเร็จการศึกษาระดับปริญญาโทด้วยเกียรตินิยมในอีกสองปีต่อมา และสำเร็จการศึกษาระดับปริญญาโทศิลปศาสตร์ สาขาการแสดงดนตรีเฉพาะทาง ระหว่างศึกษา เธอได้สร้างชื่อเสียงให้กับตัวเองในฐานะนักร้อง ในปี 2005 เธอได้รับรางวัลนักร้องดาวรุ่งที่มีอนาคตไกลที่สุดจากการแข่งขันดนตรีนานาชาติโคโลญ

เธอเริ่มเข้าร่วมงานเทศกาลต่าง ๆ เป็นประจำ รวมถึง "อีเอ็มเอ" ซึ่งเป็นการประกวดเพลงระดับชาติเพื่อคัดเลือกตัวแทนของประเทศสโลวีเนียในการประกวดเพลงยูโรวิชัน (2009, 2010) หรือรายการ *Znan obraz ima svoj glas* ซึ่งเป็นที่ชื่นชมจากที่เลอาได้แสดงเป็นศิลปินระดับโลกได้อย่างน่าประทับใจ รวมถึงซัลวาโดร์ ซูบรัล ผู้ชนะการประกวดเพลงยูโรวิชันปี 2017

เลอาเคยแสดงในการประกวดเพลงยูโรวิชันมาแล้วครั้งหนึ่ง คือในปี 2014 ที่โคเปนเฮเกนร่วมกับทินคารา โควัชในฐานะนักร้องประสานเสียง นอกจากนี้เลอายังเป็นนักดนตรีสตูดิโอและนักเรียบเรียงดนตรีที่เคยขึ้นแสดงบนเวทีใหญ่และบันทึกเสียงร่วมกับนักดนตรีชาวสโลวีเนียมามากมาย

แม้เลอาจะมีบุตรสองคน แต่เธอได้เติบโตในอาชีพนักร้องเดี่ยวควบคู่ไปกับภาระหน้าที่อื่น ๆ เธอชนะการประกวดอีเอ็มเอ 2018 และได้เป็นตัวแทนประเทศสโลวีเนียในการประกวดเพลงยูโรวิชันปี 2018 ด้วยเพลง "ควาลาเน!" ซึ่งเธอได้ประพันธ์ร่วมกับโทมี เดอเคลิร์ก

ในเดือนเมษายน ค.ศ. 2023 ได้มีการเปิดเผยว่าเลอาจะเป็นนักร้องในรุ่นภาษาอังกฤษของเพลง "อินเตอร์สเตลลาร์เจอร์นีย์" ซึ่งเป็นเพลงธีมเปิดตัวอย่างเป็นทางการของเกมฮงไก: สตาร์เรล

## อ้างอิง

หมวดหมู่:ศิลปินชาวสโลวีเนีย
หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2018
เกร์มานอสที่ 3 แห่งเพทรัสเก่า

**เกร์มานอสที่ 3 แห่งเพทรัสเก่า** (; 25 มีนาคม ค.ศ. 1771 – 30 พฤษภาคม ค.ศ. 1826) ชื่อเกิด **เกโอร์กีออส คอนต์ซีอัส** () เป็นชาวออร์ทอดอกซ์ผู้เป็น Metropolitan แห่งเพทรัส เขามีบทบาทสำคัญในการปฏิวัติกรีซใน ค.ศ. 1821 โดยมีกิจกรรมทั้งทางการทูตและการเมือง

เกร์มนอสเกิดที่ดีมิตซานา อาร์กาเดียตะวันตกเฉียงเหนือ เพโลพอนนีส ก่อนได้รับการแต่งตั้งเป็น Metropolitan แห่งเพทรัสโดยอัครบิดรเกรโกรีที่ 5 เขาดำรงตำแหน่งนักบวชและ protosyncellus ที่สเมอร์นา เขาเสียชีวิตที่นัฟปีโล

## การปฏิวัติกรีซ

ตามธรรมเนียมและข้อมูลลายลักษณ์อักษรหลายแห่ง ในเทศกาลแม่พระรับสารเมื่อวันที่ 25 มีนาคม (6 เมษายนตามปฏิทินเกรกอรี) ค.ศ. 1821 บิชอปเกร์มานอสประกาศการลุกฮือระดับชาติของชาวกรีกต่อจักรวรรดิออตโตมัน และให้พรแก่ธงปฏิวัติในอาราม Agia Lavra ก่อนหน้านั้นยังมีการกบฏเพื่อประกาศอิสรภาพกรีซ ซึ่งมีการประกาศในวันที่ 21 กุมภาพันธ์โดยอาเล็กซานดรอส อิปซีลันติสที่อีอาชี แต่ถูกปราบในเดือนมิถุนายน ค.ศ. 1821

## อ้างอิง
กรรมวิธีการทำซาวโดว์

**กรรมวิธีการทำซาวโดว์** () เป็นกระบวนการทำขนมปังที่ใช้การหมักตามธรรมชาติ โดยไม่พึ่งพายีสต์เชิงพาณิชย์ แต่ใช้น้ำเปล่าและแป้งในการเพาะเชื้อจุลินทรีย์ที่มีอยู่ตามธรรมชาติ ซึ่งประกอบด้วย **ยีสต์** และ **แบคทีเรียกรดแลกติก** ทำให้ขนมปังมีรสเปรี้ยวเฉพาะตัว เปลือกกรอบ และสามารถเก็บได้นานกว่าขนมปังทั่วไป

## ขั้นตอนกรรมวิธี
กรรมวิธีของซาวโดว์แบ่งได้เป็นขั้นตอนหลัก ดังนี้:

### 1. การสร้างหัวเชื้อ (Starter)
หัวเชื้อซาวโดว์ทำจากการผสมแป้งกับน้ำในอัตราส่วนที่เหมาะสม แล้วปล่อยให้เกิดการหมักตามธรรมชาติ โดยมักใช้เวลาหลายวันเพื่อให้จุลินทรีย์เจริญเติบโต จนสามารถนำมาใช้เป็นสารขึ้นฟูได้

### 2. การเลี้ยงหัวเชื้อ (Feeding)
หัวเชื้อต้องได้รับการ “ให้อาหาร” โดยเติมแป้งและน้ำอย่างสม่ำเสมอทุก 12-24 ชั่วโมง เพื่อรักษาสมดุลของจุลินทรีย์และประสิทธิภาพในการทำให้แป้งขึ้นฟู

### 3. การผสมแป้ง (Mixing)
หัวเชื้อจะถูกผสมกับแป้งหลัก น้ำ และเกลือ เพื่อเตรียมเป็นแป้งขนมปัง โดยอัตราส่วนขึ้นอยู่กับสูตรของแต่ละผู้ทำ

### 4. การหมักขั้นแรก (Bulk Fermentation)
แป้งจะถูกพักเพื่อให้จุลินทรีย์เริ่มการย่อยแป้งและปล่อยแก๊สคาร์บอนไดออกไซด์ ซึ่งช่วยให้แป้งขึ้นฟู โดยทั่วไปใช้เวลาหลายชั่วโมง

### 5. การพับแป้ง (Stretch and Fold)
ระหว่างการหมัก แป้งจะถูกพับเพื่อเสริมสร้างโครงสร้างกลูเตน ซึ่งมีผลต่อเนื้อสัมผัสของขนมปัง

### 6. การขึ้นรูป (Shaping) และ การหมักขั้นสุดท้าย (Proofing)
หลังจากขึ้นรูปแล้ว แป้งจะถูกหมักอีกครั้งในภาชนะ เช่น ตะกร้าขึ้นรูป (banneton) ก่อนนำไปอบ

### 7. การอบ (Baking)
การอบมักทำในเตาอบที่มีไอน้ำ (steam) เพื่อช่วยให้เปลือกขนมปังกรอบ การอบที่อุณหภูมิสูงช่วยให้ขนมปังขึ้นฟูอย่างรวดเร็ว

## ลักษณะเด่นของซาวโดว์
- รสชาติเปรี้ยวเฉพาะตัวจากกรดแลกติก
- เปลือกกรอบ เนื้อขนมปังเหนียวนุ่ม
- ย่อยง่ายกว่าขนมปังทั่วไป
- อยู่ได้นานโดยไม่เสียเร็ว

## ความนิยม
ในช่วงคริสต์ศตวรรษที่ 21 ซาวโดว์ได้รับความนิยมเพิ่มขึ้น โดยเฉพาะในกลุ่มผู้รักสุขภาพและในช่วงการระบาดทั่วของโควิด-19 ที่ผู้คนเริ่มทำขนมปังเองที่บ้าน

## อ้างอิง

* King Arthur: Sourdough Baking Guide
* The Perfect Loaf: Beginner's Guide

## ดูเพิ่ม
* ขนมปัง
* การหมัก
* แป้งสาลี